<classify> Mkurugenzi Mkuu wa Idara ya Habari MAELEZO na Msemaji Mkuu wa Serikali, Dk Abbasi amesema kutokana na kasi ya ujenzi wa reli ya kisasa SGR, safari za treni ya umeme kutoka Dar es Salaam hadi Morogoro zitaanza Desemba, mwakani.Akitoa ripoti ya kipindi cha miaka mitatu, tangu Rais John Magufuli aingie madarakani, jijini Dar es Salaam leo Jumatatu, Dk Abbasi amesema ujenzi wa mradi huo kwa sasa umekamilika kwa zaidi ya asilimia 30.Alieleza mafanikio ya serikali katika kipindi, kutokana na utoaji wa mikopo kwa wanafunzi kwa vyuo vikuu kwa wakati, migomo kwa sasa imekoma tofauti na awali.Kuhusu sekta ya Afya, msemaji huyo kupitia kaulimbiu ya Tunatekeleza amesema Tanzania imekuwa kimbilio la matibabu kwa nchi za Afrika Mashariki baada ya kuboresha sekta hiyo ndani ya kipindi cha miaka mitatu. Kwa sasa MRI zipo kwenye hospitali zote kubwa. Tumekuwa donor country kwa matibabu, alisema Dk Abbasi.  <topic>: KITAIFA 